Here is a page extracted from Wikipedia that may contain CSS, HTML, and a lot of unformatted text.

Title: الاتصالات فى مصر
Content: ابتدت صناعه الاتصالات السلكيه و اللاسلكيه نشاطها فى مصر سنه 1854 مع افتتاح أول خطوط التلغراف بين محافظتى القاهره و الإسكندريه تحت اسم سلطه البرق و  التيليفون , و بسنه 1881 اتركب أول خط تلفون بين المحافظتين.

فى سبتمبر 1999 اتعلن عن المشروع القومى للنهضه التكنولوجيه و اللى بيعكس الاهتمام الكبير من الحكومه المصريه لضروره الإسراع فى النهوض بصناعه و استخدام تكنولوجيا المعلومات لخدمه أهداف التنميه فى مصر.

تأسست شركه القريه الذكيه سنه 2001 بهدف دعم و تنميه الكيانات التكنولوجيه المعروفه و مؤسسات الأعمال على الصعيدين المحلى و الإقليمى, و بتضم القريه شركات الاتصالات و تكنولوجيا المعلومات العالميه منها و المحليه و الهيئات الحكوميه المرتبطه بالصناعه على مساحه 3 مليون متر مربع غرب مدينه القاهره و بتضم القريه الذكيه أكتر من 160 شركه, بيشتعل بيها 40,000 موظف.

الخدمه التليفونيه 
سنه 1854 افتتح أول خط تلغراف فى مصر, سنه 1881 اتعمل أول خط تليفونى بيربط بين القاهره والإسكندريه و تعتبر مصر من أوائل الدول فى استخدام التليفون اللى تم اختراعه فى 1876, و سنه 1883 تم تمديد الخطوط التليفونيه ل بورسعيد والإسماع بعديه والسويس.

التيليفون  المحمول 

تم إدخال أول خدمات  التيليفون  المحمول بالنظام العالمى للإتصالات المتنقله فى مصر سنه 1996. و فيه بمصر أربع شركات تقدم خدمه  التيليفون  المحمول و هى:

 شركه اورنچ مصر التابعه لمجموعه اورنچ الفرنسيه و تم بث الخدمه فى مارس 1998 تحت اسم موبينيل.
 شركه ڤودافون مصر و هى شركه مساهمه تملكها ڤودافون جروپ والشركه المصريه للإتصالات و هى الشبكه الثانيه فى مصر و كان اسمها كليك چى اس ام لحد سنه 2001.
 شركه اتصالات مصر و هى اللى  كسبت  برخصه شبكه المحمول التالثته و كسب بيها تحالف من (مؤسسه الإمارات للاتصالات والبريد المصرى والبنك التجارى الدولى والبنك الأهلى المصرى) مقابل 16.7 مليار جنيه مصرى فى 4 يوليه 2006 انطلق الشغل فيها فى مايو 2007 كأول مشغل لخدمات الجيل التالت فى مصر.
 الشركه المصريه للاتصالات و  كسبت  بالرخصه الرابعه للهاتف المحمول فى مصر, فى 18 سبتمبر 2017 أطلقت المصريه للاتصالات خدمات  التيليفون  المحمول فى السوق المصرى كأول مشغل متكامل فى مصر و رابع شركه اتصالات محموله.

البريد 
البريد المصرى اللى اتأسس سنه 1865 هو واحد من أقدم مؤسسات مصر و أعرقها وت عتبر مصر من بين 22 دوله ساهمت فى تأسيس الاتحاد البريدى العالمى بعد مؤتمر برن سنه 1874 و اختيرت عضو فى الاتحاد, كما أسهمت فى تأسيس الاتحاد البريدى العربى و الاتحاد البريدى الأفريقى.

الانترنت 
بدأ استخدام الإنترنت فى مصر سنه 1992, لما تم تمديد بنيه تحتيه بين شبكه الجامعات المصريه و شبكه «بت نت» الفرنسيه, و مع بدايه سنه 1994 ابتدا المركز فى إدخال خدمه الإنترنت للوزارات و الهيئات الحكوميه و المحافظات, و بدايه من سنه 1997 ابتدا المركز فى خصخصه خدمات الإنترنت من فى إتاحه الخدمات لعدد من الشركات الخاصه كمزودين للخدمه ISPs و اللى ببيعو الخدمه للمواطنين و الشركات, و سنه 1997 كان بالسوق المصرى 16 شركه خاصه لتقديم خدمات الإنترنت و وصل عدد الشركات العامله فى المجال حوالى 68 شركه بحلول سنه 2000 

و سنه 2002 ابتدت الحكومه المصريه فى مبادره الإنترنت المجانيه و هى عباره عن مشروع اتبنته وزاره الاتصالات و تكنولوجيا المعلومات بعقد شراكه بين شركه المصريه للاتصالات و شركات مزودى خدمه الإنترنت لتقديم خدمه الاتصال بالإنترنت بتكلفه المكالمه العاديه مع اقتسام القيمه بنسبه 30% للمصريه للاتصالات و 70% لشركات تقديم خدمه الإنترنت, سنه 2004 أطلقت الحكومه مبادره الإنترنت فائقه السرعه (adsl).

مصادر 

مصر